Minn stħarriġ li sar jirriżulta li madwar 5,000 tifel u tifla tal-iskola m'għandhomx l-użu ta' laptop biex ikunu jistgħu jsegwu lezzjonijiet online. Dawn it-tfal tilfu l-biċċa mdaqqsa mill-iskola tagħhom matul is-sena l-oħra meta ngħalqu l-iskejjel. U issa se jitilfu l-opportunità li jikkomunikaw ma' sħabhom li jistgħu jużaw il-Google, jistaqsu mistoqsijiet lill-għalliema permezz tal-messaġġi u jaqsmu n-noti tagħhom ma' sħabhom wara l-ħin tal-iskola. Organizzazzjoni tal-karità għamlet talba lin-negozji biex dawn jgħaddulhom laptops użati biex dawn imbagħad jingħataw lil dawn it-tfal li m'għandhomx. Din hi ħaġa tajba minnha nnifisha. Għin jekk tista'. Din hi wkoll indikazzjoni dwar fejn jinsabu l-prijoritajiet tagħna. Ilbieraħ sirna nafu li l-gvern kien xtara karozzi tal-linja ġodda fjamanti li jaħdmu bl-elettriku bil-prezz ta' €1.9 miljun (jekk tinkludi l-postijiet taċ- charging) . Dawn jinsabu mitluqin f'għalqa għax ħadd ma jaf x'ser jaqbad jagħmel bihom. Jekk wieħed jonfoq €400 għal kull laptop, b'€1.9 miljun għandu jixtri l-laptops kollha li għandu bżonn biex jaqdi 5,000 ruħ. Li kieku kellhom laptop kull wieħed, dawk il-5,000 ruħ kienu jimpressjonaw rwieħhom bid-diżinji grafiċi tal-website li qed twiegħed metro ġdid. Meta t-tixrid tal-edukazzjoni ma jibqax prijorità, ma jkunx possibbli li jintlaħqu prijoritajiet oħrajn. Kull darba li l-organizzazzjonijiet tal-karità jħossu l-ħtieġa li jieħdu azzjoni, ikun ifisser li l-gvern ikun qed jonqos mid-dmir tiegħu li jiggarantixxi l-inklużjoni. Ħamest elef tifel u tifla qed jiġu abbandunati fuq in-naħa l-ħażina tal-qasma diġitali. Waqt li bosta huma dawk li jedhew jiktbu l-ħmerijiet fuq il-Facebook bħallikieku l-internet huwa l-bidu u t-tmiem ta' kollox, għandna tfal li jinsabu maqtugħin mil-librerija ta' żminijietna. Din hi sitwazzjoni tal-mistħija. Tal-mistħija li organizzazzjoni tal-karità jkollha tagħmel tajjeb għan-nuqqasijiet tal-gvern. Pajjiżna huwa żgħir u l-prezz ta' dawn il-laptops huwa żgħir ukoll. Insejna x'inhuma l-prioritajiet tagħna. Previous: Erġa' għidilna l-għala Konrad Mizzi għadu sal-lum jiġri barra .fusion-body .fusion-builder-column-0{width:50% !important;margin-top : 0px;margin-bottom : 0px;}.fusion-builder-column-0 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-0{width:50% !important;}.fusion-builder-column-0 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-0{width:100% !important;}.fusion-builder-column-0 > .fusion-column-wrapper {margin-right : 0px;margin-left : 0px;}} Next: Nefqu €438,804.41 minn flusek biex ifaħħru l-baġit tas-sena d-dieħla .fusion-body .fusion-builder-column-1{width:50% !important;margin-top : 0px;margin-bottom : 0px;}.fusion-builder-column-1 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-1{width:50% !important;}.fusion-builder-column-1 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-1{width:100% !important;}.fusion-builder-column-1 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-1{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;}